作者：毛并
词牌/韵律：风流子

paragraphs: 新禽初弄舌，东郊外、催尔踏青期。
渐晴滟翠漪，惠风骀荡，暖蒸红雾，淑景辉迟。
粉墙外，杏花无限笑，杨柳不胜垂。
闲里岁华，但惊萧索，老来心赏，尤惜芳菲。
平生歌酒地，空回首，惆怅触绪沾衣。
谁见素琴翻恨，青镜留悲。
念千里云遥，暮天长短，十年人杳，流水东西。
惟有寄情芳草，依旧萋萋。